CELEX: 32014R1201
Language: lv
Date: 2014-11-07 00:00:00
Title: Padomes Regula (ES) Nr. 1201/2014 ( 2014. gada 7. novembris ), ar ko no 2011. gada 1. jūlija , 2012. gada 1. jūlija un 2013. gada 1. jūlija koriģē Eiropas Savienības ierēdņu un pārējo darbinieku pensiju shēmas iemaksu likmi

8.11.2014   
            
            
               LV
            
            
               Eiropas Savienības Oficiālais Vēstnesis
            
            
               L 325/1
            
         PADOMES REGULA (ES) Nr. 1201/2014
   (2014. gada 7. novembris),
   ar ko no 2011. gada 1. jūlija, 2012. gada 1. jūlija un 2013. gada 1. jūlija koriģē Eiropas Savienības ierēdņu un pārējo darbinieku pensiju shēmas iemaksu likmi
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Savienības Civildienesta noteikumus un Eiropas Savienības Pārējo darbinieku nodarbināšanas kārtību, kas izklāstīta Padomes Regulā (EEK, Euratom, EOTK) Nr. 259/68 (1), un jo īpaši tās 83.a pantu un XII pielikumu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Civildienesta noteikumu, kuros jaunākie grozījumi izdarīti ar Eiropas Parlamenta un Padomes Regulu (ES, Euratom) Nr. 1023/2013 (2), XIII pielikuma 19. panta nolūks ir paredzēt Savienības iestādēm iespējas veikt pasākumus, kas nepieciešami, lai atrisinātu to strīdus attiecībā uz atalgojuma un pensiju korekcijām par 2011. un 2012. gadu un pensiju shēmas iemaksu korekciju par 2011. gadu, lai tas atbilstu Eiropas Savienības Tiesas spriedumam un pienācīgi ņemot vērā personāla tiesisko paļāvību, ka Padome katru gadu lemj par atalgojuma un pensijas iemaksu likmes korekciju.
            
         
               (2)
            
            
               Lai ievērotu savu vispārējo pieeju strīdu izšķiršanai un atbilstību Tiesas 2013. gada 19. novembra spriedumam lietā C-63/12 Komisija/Padome (3), Eiropas Parlaments un Padome ir pieņēmuši Regulu (ES) Nr. 422/2014 (4) un Regulu (ES) Nr. 423/2014 (5), ar ko no 2011. gada 1. jūlija un 2012. gada 1. jūlija koriģē Eiropas Savienības ierēdņu un pārējo darbinieku atalgojumu un pensijas. Minēto korekciju dēļ ir nepieciešams ar atpakaļejošu spēku veikt attiecīgas korekcijas attiecībā uz pensiju shēmas iemaksu likmi par 2011., 2012. un 2013. gadu.
            
         
               (3)
            
            
               Saskaņā ar Civildienesta noteikumu XII pielikuma 13. panta 3. punktu Eurostat ir iesniedzis ziņojumus par 2011., 2012. un 2013. gadā veikto pensiju shēmas aktuāro novērtējumu, kuros ir atjaunināti minētajā pielikumā noteiktie parametri. Ņemot vērā minēto novērtējumu un Civildienesta noteikumu XII pielikuma 4. panta 6. punktu, iemaksu likme, kas nepieciešama, lai uzturētu pensiju shēmas aktuāro līdzsvaru, no 2011. gada 1. jūlija ir 11 %, no 2012. gada 1. jūlija – 10 %, bet no 2013. gada 1. jūlija – 10,9 %.
            
         
               (4)
            
            
               Tādēļ Eiropas Savienības ierēdņu un pārējo darbinieku pensiju shēmas aktuārā līdzsvara interesēs iemaksu likme būtu ar atpakaļejošu spēku jākoriģē uz 11 % no pamatalgas ar 2011. gada 1. jūliju, 10 % no pamatalgas ar 2012. gada 1. jūliju un 10,9 % no pamatalgas ar 2013. gada 1. jūliju,
            
         IR PIEŅĒMUSI ŠO REGULU.
   1. pants
   Civildienesta noteikumu 83. panta 2. punktā minētā iemaksu likme ir:
   
               —
            
            
               11 % no 2011. gada 1. jūlija,
            
         
               —
            
            
               10 % no 2012. gada 1. jūlija,
            
         
               —
            
            
               10,9 % no 2013. gada 1. jūlija.
            
         2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 7. novembrī
      
         
            Padomes vārdā –
         
         
            priekšsēdētājs
         
         P. C. PADOAN
      
   
   
      (1)  OV L 56, 4.3.1968., 1. lpp.
   
   
      (2)  Eiropas Parlamenta un Padomes Regula (ES, Euratom) Nr. 1023/2013 (2013. gada 22. oktobris), ar ko groza Eiropas Savienības Civildienesta noteikumus un Eiropas Savienības Pārējo darbinieku nodarbināšanas kārtību (OV L 287, 29.10.2013., 15. lpp.).
   
      (3)  Krājumā vēl nav publicēts.
   
      (4)  Eiropas Parlamenta un Padomes Regula (ES) Nr. 422/2014 (2014. gada 16. aprīlis), ar ko no 2011. gada 1. jūlija koriģē Eiropas Savienības ierēdņu un pārējo darbinieku atalgojumu un pensijas, kā arī korekcijas koeficientus, kurus piemēro šim atalgojumam un pensijām (OV L 129, 30.4.2014., 5. lpp.).
   
      (5)  Eiropas Parlamenta un Padomes Regula (ES) Nr. 423/2014 (2014. gada 16. aprīlis), ar ko no 2012. gada 1. jūlija koriģē Eiropas Savienības ierēdņu un pārējo darbinieku atalgojumu un pensijas, kā arī korekcijas koeficientus, kurus piemēro šim atalgojumam un pensijām (OV L 129, 30.4.2014., 12. lpp.).